CELEX: 32020R0393
Language: fi
Date: 2020-03-11 00:00:00
Title: Komission täytäntöönpanoasetus (EU) 2020/393, annettu 11 päivänä maaliskuuta 2020, asetuksen (EY) N:o 798/2008 liitteen I muuttamisesta Venäjää koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua Newcastlen taudin yhteydessä (ETA:n kannalta merkityksellinen teksti)

12.3.2020   
               
               
                  FI
               
               
                  Euroopan unionin virallinen lehti
               
               
                  L 76/1
               
            
         KOMISSION TÄYTÄNTÖÖNPANOASETUS (EU) 2020/393,
         annettu 11 päivänä maaliskuuta 2020,
         asetuksen (EY) N:o 798/2008 liitteen I muuttamisesta Venäjää koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua Newcastlen taudin yhteydessä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan c alakohdan,
         ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan, 24 artiklan 2 kohdan ja 25 artiklan 2 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksessa säädetään, että unioniin saa tuoda ja unionin kautta kuljettaa kyseisiä hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu asetuksen liitteessä I olevan 1 osan taulukon sarakkeissa 1 ja 3.
                  
               
                     (2)
                  
                  
                     Asetuksessa (EY) N:o 798/2008 vahvistetaan lisäksi edellytykset, joiden täyttyessä kolmatta maata, aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta (HPAI) ja Newcastlen taudista.
                  
               
                     (3)
                  
                  
                     Venäjä sisältyy asetuksen (EY) N:o 798/2008 liitteessä I olevan 1 osan taulukossa esitettyyn luetteloon kolmantena maana, jonka koko alueelta on sallittua tuoda unioniin ja kuljettaa unionin kautta tiettyjä siipikarjasta saatuja hyödykkeitä. Venäjä ei ole kuitenkaan 17 päivästä marraskuuta 2016 lähtien saanut tuoda unioniin tai kuljettaa unionin kautta ihmisravinnoksi tarkoitettua siipikarjanlihaa sen vuoksi, että sen alueella sijaitsevilla siipikarjatiloilla on vahvistettu korkeapatogeenisen lintuinfluenssan H5N8-alatyypin taudinpurkauksia.
                  
               
                     (4)
                  
                  
                     Venäjä vahvisti 28 päivänä tammikuuta 2019, että Newcastlen tautia oli havaittu sen alueella sijaitsevalla siipikarjatilalla. Venäjä on tämän jälkeen vahvistanut useita Newcastlen taudin tapauksia alueellaan sijaitsevilla siipikarjatiloilla.
                  
               
                     (5)
                  
                  
                     Venäjän eläinlääkintäviranomaiset toimittivat elokuussa 2019 komissiolle tietoja siitä, että Newcastlen tautia on esiintynyt sen alueella tammikuusta 2019 lähtien.
                  
               
                     (6)
                  
                  
                     Näiden vahvistettujen Newcastlen taudin tapausten vuoksi Venäjää ei voida pitää kyseisestä taudista vapaana, eivätkä Venäjän eläinlääkintäviranomaiset voi myöntää todistuksia ihmisravinnoksi tarkoitetun siipikarjanlihan lähetyksille, jotka on tarkoitettu tuotaviksi unioniin tai kuljetettaviksi unionin kautta.
                  
               
                     (7)
                  
                  
                     Venäjää koskevaa kohtaa asetuksen (EY) N:o 798/2008 liitteessä I olevan 1 osan taulukossa olisi selkeyden ja oikeusvarmuuden vuoksi muutettava, jotta otetaan huomioon kyseisen kolmannen maan epidemiologinen tilanne ja jotta kyseisestä kohdasta kävisi ilmi päättymisajankohta, josta lähtien kyseistä kolmatta maata ei voida pitää Newcastlen taudista vapaana.
                  
               
                     (8)
                  
                  
                     Asetuksen (EY) N:o 798/2008 liitettä I olisi sen vuoksi muutettava.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 798/2008 liitteessä I oleva 1 osa tämän asetuksen liitteen mukaisesti.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä maaliskuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL L 18, 23.1.2003, s. 11.
         
            (2)  EUVL L 343, 22.12.2009, s. 74.
         
            (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).
      
      
         
            LIITE
            Korvataan asetuksen (EY) N:o 798/2008 liitteessä I olevassa 1 osassa Venäjää koskeva kohta seuraavasti:
            
               
                           Kolmannen maan tai alueen ISO-koodi ja nimi
                        
                        
                           Kolmannen maan tai sen alueen, vyöhykkeen tai erillisalueen koodi
                        
                        
                           Kolmannen maan tai sen alueen, vyöhykkeen tai erillisalueen kuvaus
                        
                        
                           Eläinlääkärintodistus
                        
                        
                           Erityisedellytykset
                        
                        
                           Erityisedellytykset
                        
                        
                           Lintuinfluenssan valvontaa koskeva tilanne
                        
                        
                           Lintuinfluenssan rokotustilanne
                        
                        
                           Salmonellan torjuntaa koskeva tilanne(6)
                           
                        
                     
                           Malli(t)
                        
                        
                           Lisätakeet
                        
                        
                           Päättymisajankohta(1)
                           
                        
                        
                           Alkamisajankohta
                                 (2)
                              
                           
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           ”RU-Venäjä
                        
                        
                           RU-0
                        
                        
                           Koko maa
                        
                        
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4”
                        
                     
                           POU
                        
                        
                            
                        
                        
                           P2
                        
                        
                           17.11.2016
                        
                        
                            
                        
                        
                            
                        
                        
                            
                        
                     
                            
                        
                        
                           P3
                        
                        
                           28.1.2019